
	Comisia pentru buget, finanţe şi bănci

	
	Bucureşti,        

Nr. 22/186/22.09.2010


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru completarea Ordonanţei Guvernului nr. 92/2003 privind Codul de procedură fiscală,  cu care comisia noastră a fost sesizată în fond cu adresa Biroului Permanent nr.PL.x 170 din  13 aprilie  2010.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/186/22.09.2010


RAPORT

asupra proiectului de Lege pentru completarea Ordonanţei Guvernului nr. 92/2003 privind Codul de procedură fiscală
Cu adresa nr. PLx 170 din 13 aprilie 2010, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru completarea Ordonanţei Guvernului nr. 92/2003 privind Codul de procedură fiscală.

Prezentul proiect de Lege are ca obiect de reglementare completarea Ordonanţei Guvernului nr. 92/2003 privind Codul de procedură fiscală, cu un nou articol, art. 1161 prin care se legiferează posibilitatea ca, la cererea contribuabilului, organul fiscal să poată stinge creanţele fiscale administrate de acesta cu sumele pe care debitorul le are de primit de la bugetul instituţiilor/administraţiilor publice locale, sume ce reprezintă valoare bunurilor livrate şi/sau a serviciilor prestate pentru obiectivele de investiţii publice a căror finanţare este asigurată prin alocări de la bugetul de stat în baza unor hotărâri ale Guvenului, care nu au fost achitate datorită nevirării acestora de la bugetul de stat către bugetele locale. Procedura de compensare se va stabili prin ordin al ministrului finanţelor publice.

             Prin prezentul act normativ se propune şi completarea art. 120 din O.G .nr. 92/2003 cu un nou alineat, potrivit căruia sunt exceptaţi de la plata majorărilor de întârziere, pentru sumele reprezentând creanţe fiscale restante, agenţii economici care au de încasat sume reprezentând contravaloarea bunurilor livrate şi/sau a serviciilor prestate pentru obiectivele de investiţii publice a căror finanţare este asigurată prin alocări de la bugetul de stat în baza unor hotărâri ale Guvenului, care nu au fost achitate datorită nevirării acestora de la bugetul de stat către bugetele locale, în cuantumul sumelor pe care aceştia le au de încasat.
La întocmirea raportului s-au avut în vedere avizul Consiliului legislativ şi al Comisiei juridice, de disciplină şi imunităţi.
Proiectul de Lege a fost adoptat de Senat în şedinţa din 8 aprilie 2010.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat  33 deputaţi, din totalul de 35 membri ai comisiei.
La dezbaterea proiectului de Lege au participat, în conformitate cu prevederile art. 54 şi 55 din Regulamentul Camerei Deputaţilor, republicat, Dudaş Doru – director general în Agenţia Naţională de Administrare Fiscală şi doamna Anghel Tanţi director în Ministerul Finanţelor Publice.
Raportul comisiei a fost adoptat cu majoritate de voturi. 

In urma dezbaterii proiectului de Lege pentru completarea Ordonanţei Guvernului nr. 92/2003 privind Codul de procedură fiscală,  în şedinţa din data de 22 septembrie 2010 , comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

